సీనియర్ సినీ నటుడు రాళ్లపల్లి కన్నుమూత | Godavaridaily Online News
సీనియర్ సినీ నటుడు రాళ్లపల్లి కన్నుమూత
May 18, 2019 admin Cinema, ప్రధాన వార్తలు
టాలీవుడ్ లో విషాదం నెలకొంది. సీనియర్ నటుడు రాళ్లపల్లి నరసింహారావు తీవ్ర అనారోగ్యంతో కన్నుమూశారు. గతకొంతకాలంగా అనారోగ్యంతో బాధపడుతున్న ఆయన హైదరాబాద్ మ్యాక్స్ క్యూర్ ఆసుపత్రిలో చికిత్స పొందుతూ ఇవాళ సాయంత్రం తుదిశ్వాస విడిచారు. కుటుంబ సభ్యులు ఆయన భౌతిక కాయాన్ని మోతీనగర్ లోని నివాసానికి తరలించే ఏర్పాట్లు చేస్తున్నారు. ఆయన అంత్యక్రియలు రేపు జరిగే అవకాశం ఉంది.
రాళ్లపల్లి తన కెరీర్ లో సుమారు 800కి పైగా చిత్రాల్లో నటించారు. ప్రతినాయకుడిగా, హాస్యనటుడిగా, క్యారక్టర్ ఆర్టిస్ట్ గా పాత్ర ఏదైనా ప్రాణప్రతిష్ట చేసిన ఘనత ఆయన సొంతం.
రాళ్లపల్లి 1945లో తూర్పుగోదావరి జిల్లా రాచపల్లిలో జన్మించారు. ఆయన పూర్తిపేరు రాళ్లపల్లి వెంకట నరసింహారావు. కుక్కకాటుకు చెప్పుదెబ్బ అనే చిత్రంతో సినీ రంగప్రవేశం చేశారు. ఊరుమ్మడి బతుకులు అనే చిత్రానికి ఆయన నంది అవార్డు అందుకున్నారు. నాటకరంగంలో విశేష అనుభవం ఉండడంతో ఆయనకు చిత్రసీమలో ఎదురులేకుండా పోయింది.
రాళ్లపల్లి ఓవైపు సినిమాల్లో నటిస్తూ కూడా నాటకాలు వేశారు. ఆ విధంగా తన వయసు సహకరించేవరకు దాదాపు 8000 నాటక ప్రదర్శనలు ఇవ్వడం విశేషం అని చెప్పాలి. ఆయన చివరగా నటించిన చిత్రం మారుతి దర్శకత్వంలో నాని హీరోగా వచ్చిన భలేభలే మగాడివోయ్ చిత్రం. ఆపై వృద్ధాప్య సంబంధ సమస్యలతో ఇంటికే పరిమితం అయ్యారు.
seanier cinee natudu rallapalli kannumuta | Godavaridaily Online News
seanier cinee natudu rallapalli kannumuta
May 18, 2019 admin Cinema, pradhaana vaartalu
tollivood loo vishaadam nelakondi. seanier natudu rallapalli narasimhaaraavu teevra anaarogyamtho kannumuusaaru. gtakontakalamga anaarogyamtho baadhapadutunna aayana hyderabad max cure aasupatrilo chikitsa pondutuu ivaala saayantram tudishwasa vidichaaru. kutumba sabhyulu aayana bhautika kaayaanni motinagar loni nivaasaaniki taralinche erpaatlu chestunnaru. aayana antyakriyalu repu jarige avakaasam undi.
rallapalli tana kereer loo sumaru 800ki paiga chitraallo natinchaaru. pratinaayakudigaa, hasyanatudiga, caractor artist gaa paatra edaina praanapratishta chesina ghanata aayana sontam.
rallapalli 1945loo thoorpugodaavari jilla rachapallilo janminchaaru. aayana poortiperu rallapalli venkata narasimhaaraavu. kukkakaatuku cheppudebba ane chitramtho cinee rangapravesam chesaru. oorummadi batukulu ane chitraaniki aayana nandi avaardu andukunnaru. naatakarangamlo visesha anubhavam undadamtho aayanaku chitraseemalo edurulekunda poyindi.
rallapalli ovaipu cinemallo natistuu kuudaa naatakaalu vaesaaru. aa vidhamgaa tana vayasu sahakarinchevaraku daadaapu 8000 naataka pradarsanalu ivvadam visesham ani cheppali. aayana chivaragaa natinchina chitram maaruti darsakatvamlo naani heeroga vachina bhalebhale magadivoy chitram. aapai vruddhaapya sambandha samasyalatho intike parimitam ayyaru.